Josip Tadič

Josip Tadić (sündinud 22. augustil 1987 Đakovos) on Horvaatia jalgpallur, kes mängib ründajana Leedu kõrgliiga klubis FK Žalgiris.

Ta alustas klubikarjääri 2004. aastal Horvaatia klubis NK Osijek. Klubikarjääri jooksul on ta mänginud veel Saksamaa kõrgliiga klubis Leverkuseni Bayer, Horvaatia kõrgliiga klubides Zagrebi Dinamo, Zadar ja Slaven Belupo, Prantsusmaa klubis Grenoble, Saksamaa esiliiga klubis Bielefeldi Arminia, Poola kõrgliiga klubis Gdański Lechia, Austraalia kõrgliiga klubis Melbourne Heart, Austria kõrgliiga klubis Grazi Sturm, Türgi esiliiga klubis Balıkesirspor ning Hongkongi kõrgliiga klubis Kitchee SC. Leedu kõrgliigas on ta mänginud 2017–2018 ja 2019–2020 FK Sūduvas ning alates 2020. aastast FK Žalgirises.

Tadič on tulnud kolm korda Horvaatia meistriks ja kaks korda Leedu meistriks. Ta on võitnud kolm korda Horvaatia karika, ühe korra Leedu karika, ühe korra Hongkongi karika ning ühe korra Leedu superkarika.

Tadič mängis Horvaatia noortekoondistes, kuid Horvaatia jalgpallikoondises ei ole ta kunagi mänginud.

Kategooria:Horvaatia jalgpallurid
Kategooria:Leverkuseni Bayeri mängijad
Kategooria:Zagrebi Dinamo mängijad
Kategooria:Grenoble Foot 38 jalgpallurid
Kategooria:Bielefeldi Arminia jalgpallurid
Kategooria:Melbourne City FC mängijad
Kategooria:Bundesliga mängijad
Kategooria:Ligue 1 mängijad
Kategooria:Sündinud 1987